**শার্দুল নরেন্দ্র ঠাকুর** (মারাঠি: शार्दुल ठाकूर; জন্ম ১৬ অক্টোবর ১৯৯১) হলেন একজন ভারতীয় ক্রিকেটার, যিনি মুম্বাই ক্রিকেট দলের হয়ে প্রথম-শ্রেণির ক্রিকেট খেলেন। তিনি কিংস এলেভেন পাঞ্জাব ও মুম্বই ক্রিকেট দল -এর সদস্য। বর্তমানে তিনি ভারতীয় ক্রিকেট দলের সদস্য । ২০১৭ সালের মার্চে, তিনি রাইজিং পুনে সুপারজায়ান্টসের হয়ে খেলেছিলেন।

ঘরোয়া ক্যারিয়ার
-----------------

শার্দুল তাঁর পরিবারসহ পালঘরে থাকতেন তবে পালঘরে মরসুমের বলের সাথে ক্রিকেট খেলার এমন কোনও স্কুল ছিল না। তাই শার্দুল ও তার পরিবার বইসার-এর টিভিএম স্কুলে মরসুমের বলে ক্রিকেট খেলতে বইসার-এ স্থানান্তরিত হয়ে যান। এর আগে তার স্কুল ক্রিকেটে, তিনি বোরিভালির স্বামী বিবেকানন্দ আন্তর্জাতিক বিদ্যালয়ের প্রতিনিধিত্ব করার সময় এক ওভারে ৬ বলে ৬টি ছক্কা মারেন। ২০১২ সালের নভেম্বর মাসে জয়পুরে তিনি রাজস্থান ক্রিকেট দলের বিপক্ষে প্রথম শ্রেণির ক্রিকেটে অভিষেক করেছিলেন। তাঁর ক্যারিয়ারের শুরুটা খুব ভাল ছিল না কারণ তিনি প্রথম চারটি ম্যাচ থেকে ৮২.০ গড়ে বোলিংয়ে চার উইকেট নিয়েছিলেন। ২০১৩-১৪ রণজি ট্রফির মৌসুমে ছয়টি খেলায় ২৬.২৫ গড়ে একটি পাঁচ উইকেট সহ মোট ২৭টি উইকেট নেন। ২০১৫-১৬ রণজি ট্রফির ফাইনালে, শার্দুল সৌরাষ্ট্র ক্রিকেট দল এর বিপরীতে মুম্বই ক্রিকেট দল-এর হয়ে ৮ উইকেট নিয়ে দলকে ৪১তম রণজি ট্রফির শিরোনাম এনে দেয়।

আন্তর্জাতিক ক্যারিয়ার
----------------------

২০১৬ সালে ভারতীয় ক্রিকেট দলের ওয়েস্ট ইন্ডিজ সফর সিরিজের টেস্ট খেলার জন্য ১৬ সদস্যের দলীয় স্কোয়াডে তার নাম অর্ন্তভূক্ত ছিল, কিন্তু ঠাকুর উক্ত সিরিজে খেলেনি। ২০১৭ সালের আগস্টে, শ্রীলঙ্কার বিপক্ষে সীমিত ওভারের খেলার জন্য স্কোয়াডে তার নাম অর্ন্তভূক্ত হয় এবং একই সিরিজে ৩১ আগস্ট ২০১৭ তারিখে শ্রীলঙ্কার বিপরীতে একদিনের আন্তর্জাতিক ক্রিকেটে নিজের অভিষেক করেন।

শচীন টেন্ডুলকারের পরে তিনি ১০ নম্বর জার্সি পরা দ্বিতীয় ভারতীয় ক্রিকেটার ছিলেন, যা সোশ্যাল মিডিয়ায় বিভিন্ন বিতর্কিত মন্তব্যের উত্থাপন করেছিল। পরে বিতর্কের কারণে তিনি তার জার্সি নম্বরটি ৫৪ এ পরিবর্তন করেন। ২০১৭ সালের ২৯ নভেম্বর, ভারতীয় ক্রিকেট নিয়ন্ত্রণ বোর্ড (বিসিসিআই) টেন্ডুলকারের ১০ নম্বর জার্সিটিকে অবসর দিয়ে দেন।

২১ ফেব্রুয়ারি ২০১৮ তারিখে দক্ষিণ আফ্রিকার বিপরীতে ভারতের হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেন।

মার্চ ২০১৮-এ, নিদাহাস ট্রফিতে খেলার জন্য তাকে দলীয় স্কোয়াডে মনোনীত করা হয়েছিল। উক্তি সিরিজের শ্রীলঙ্কার বিপক্ষের খেলায় নিজের ক্যারিয়ারে সেরা ২৭ রানের বিনিময়ে ৪ উইকেট নিয়ে খেলাকে ভারতের অনুকূলে নিয়ে আসেন এবং সবশেষে ম্যাচ সেরা পুরস্কার লাভ করেন। উক্ত সিরিসেজ ঠাকুর ৫ ম্যাচে ২৯.৩৩ গড়ে ৬ উইকেট নিয়ে সিরিজ সমাপ্ত করেন।

### টেস্ট

২০১৮ সালের অক্টোবরে, ওয়েস্ট ইন্ডিজের বিরুদ্ধে শেষ ম্যাচে মোহাম্মদ শামির বিশ্রামের পরিবর্তে টেস্ট ক্রিকেটে তার অভিষেক হয়। ভারত ক্রিকেট দলের ২৯৪তম টেস্ট খেলোয়াড় হিসাবে তিনি মাঠে নামেন, কিন্তু ডান পায়ের মাংশ পেশীতে আঘাতের কারণে মাত্র ১০টি বল ডেলিভারী করেই তার অভিষেক ম্যাচ সমাপ্ত হয়। একক দ্রুত বোলার হিসেবে উমেশ যাদব প্রথম ইনিংসে ৬ ও দ্বিতীয় ইনিংসে ৪ উইকেট নিয়ে ম্যাচ সেরা হন, যা তার ক্যারিয়ার সেরা প্রদর্শন।  

#### ২০২০-২০২১ অস্ট্রেলিয়া সফর

জীবনের দ্বিতীয় টেস্ট হিসেবে , সিরিজের শেষ টেস্ট তথা ঐতিহাসিক ব্রিসবেন টেস্টে একাধিক নিয়মিত খেলোয়াড়ের চোট জনিত অনুপস্থিতিতে খেলার সুযোগ পান। প্রথম বোলিং ইনিংসে ৩টি, প্রথম ব্যাটিং ইনিংসে ৬৭ রান ও দ্বিতীয় বোলিং ইনিংসে ৪টি উইকেট নিয়ে অলরাউন্ড প্রদর্শন করেন।

আইপিএল ক্যারিয়ার
-----------------

### ২০১৫

ইন্ডিয়ান প্রিমিয়ার লীগের ২০১৫ মৌসুমের জন্য ২০১৪ আইপিএল খেলোয়াড় নিলামে ২ মিলিয়ন ভারতীয় রুপির বিনিময়ে কিংস এলেভেন পাঞ্জাবের সাথে চুক্তিবদ্ধ হন তিনি। উক্ত মৌসুমে দিল্লি ক্যাপিটালসের বিপক্ষে তার অভিষেক হয় এবং যেখানে সে তার নির্ধারিত ৪ ওভারে ৩৮ রানের বিনিময়ে ১টি উইকেট লাভ করে। সন্দ্বীপ শর্মা , অনুরীত সিং এর মতো প্রতিভাবান তারুণ্যের সাফল্যে তিনি আর কোনো ম্যাচে প্রথম একাদশে জায়গা পাননি। 

### ২০১৬

২০১৬ মরসুমে তিনি গোটা সময়ে মাঠের বাইরেই কাটিয়েছেন। 

### ২০১৭

মার্চ ২০১৭ সালের আইপিএলের দশম মৌসুমের জন্য রাইজিং পুনে সুপারজায়ান্টসের সাথে চুক্তিবদ্ধ হন।

### ২০১৮

২০১৮ সালের জানুয়ারিতে ২০১৮ আইপিএলের জন্য চেন্নাই সুপার কিংস এর সাথে চুক্তিবদ্ধ হন। সেই মরসুমে তিনি চেন্নাইয়ের সর্বোচ্চ উইকেট সংগ্রাহক হন , যদিও তার রানরেট ছিল ৯.২৩। দীপক চাহার , আম্বাতি রায়ুডু ও শেন ওয়াটসন এর সৌজন্যে তৃতীয়বার শিরোপা পায় চেন্নাই। 

### ২০১৯

আইপিএল ২০১৯ মৌসুমে ঠাকুর চেন্নাই সুপার কিংসের হয়ে খুব কম সংখ্যাক ম্যাচ খেলেন। যদিও ২০১৯ মৌসুমের ফাইনালে মুম্বাই ইন্ডিয়ানসের বিপরীতে খেলে ২টি উইকেট লাভ করেন, যেখানে চেন্নাই সুপার কিংস আইপিএল শিরোপা অর্জনে ব্যর্থ হয়। উক্ত খেলায় শেষ বলে ২ রানের প্রয়োজনে ঠাকুর খেলতে গিয়ে এলবিডব্লিউর ফাঁদে আউট হয়ে যান।

অনুমোদন
-------

২০২০ এর ফেব্রুয়ারি, ঠাকুর টাটা পাওয়ার লিমিটেড এর সাথে ব্রান্ড এম্বাসেডর হিসাবে চুক্তিবদ্ধ হন।

তথ্যসূত্র
---------

1. ↑  "Shardul Thakur"। ক্রিকইনফো। সংগ্রহের তারিখ ১ ডিসেম্বর ২০১৪।
2. ↑  "Thakur Shardul"। *Sportskeeda*। সংগ্রহের তারিখ ১২ ফেব্রুয়ারি ২০১৯।
3. ↑  "Mumbai seal 41st Ranji Trophy title with innings win"। *www.espncricinfo.com* (ইংরেজি ভাষায়)। সংগ্রহের তারিখ ২৩ অক্টোবর ২০২০।
4. ↑  "Feeling of being left out hurts me - Shardul Thakur"। *www.espncricinfo.com* (ইংরেজি ভাষায়)। সংগ্রহের তারিখ ২৩ অক্টোবর ২০২০।
5. ↑  "Shardul Thakur earns call-up for WI Tests"। *www.espncricinfo.com* (ইংরেজি ভাষায়)। সংগ্রহের তারিখ ২৩ অক্টোবর ২০২০।
6. ↑  "Yuvraj dropped; Ashwin, Jadeja rested for Sri Lanka ODIs"। *www.espncricinfo.com* (ইংরেজি ভাষায়)। সংগ্রহের তারিখ ৩১ আগস্ট ২০১৭।
7. ↑  "India beat Sri Lanka - India won by 168 runs - India vs Sri Lanka India tour of Sri Lanka 4th ODI Match Summary, Report | ESPNcricinfo.com"। *www.espncricinfo.com* (ইংরেজি ভাষায়)। সংগ্রহের তারিখ ৩১ আগস্ট ২০১৭।
8. ↑  "Jersey number 10 unofficially retired by the BCCI"। *CricTracker* (ইংরেজি ভাষায়)। ২৯ নভেম্বর ২০১৭। সংগ্রহের তারিখ ২৯ নভেম্বর ২০১৭।
9. ↑  "Full Scorecard of India vs South Africa 2nd T20I 2018 - Score Report | ESPNcricinfo.com"। *www.espncricinfo.com* (ইংরেজি ভাষায়)। সংগ্রহের তারিখ ২১ ফেব্রুয়ারি ২০১৮।
10. ↑  "India and Bangladesh in Sri Lanka T20I Tri-Series, 2018 Team Captain and Players"। *Cricbuzz* (ইংরেজি ভাষায়)। সংগ্রহের তারিখ ১৯ মার্চ ২০১৮।
11. ↑  "Cricket scorecard - SL vs IND, 4th Match, India and Bangladesh in Sri Lanka T20I Tri-Series, 2018"। *Cricbuzz* (ইংরেজি ভাষায়)। সংগ্রহের তারিখ ১৯ মার্চ ২০১৮।
12. ↑  "India and Bangladesh in Sri Lanka T20I Tri-Series, 2018 Statistics"। *Cricbuzz* (ইংরেজি ভাষায়)। সংগ্রহের তারিখ ১৯ মার্চ ২০১৮।
13. ↑  "2nd Test, West Indies tour of India at Hyderabad, Oct 12-16 2018"। *ESPN Cricinfo*। সংগ্রহের তারিখ ১২ অক্টোবর ২০১৮।
14. ↑  "India vs West Indies: Shardul Thakur's debut ends in 1.4 overs, Oct 13, 2018"। *TNN*। সংগ্রহের তারিখ ১৩ অক্টোবর ২০১৮।
15. ↑  "Shardul Thakur joins Rising Pune Supergiants"। *www.espncricinfo.com* (ইংরেজি ভাষায়)। সংগ্রহের তারিখ ২৩ অক্টোবর ২০২০।
16. ↑  "Mumbai trump Super Kings to win record fourth IPL title"। *www.espncricinfo.com* (ইংরেজি ভাষায়)। সংগ্রহের তারিখ ২৩ অক্টোবর ২০২০।
17. ↑  "Tata Power ropes in Shardul Thakur as brand ambassador"। The Economic Times। ৪ ফেব্রুয়ারি ২০২০। সংগ্রহের তারিখ ১০ আগস্ট ২০২০।

বহিঃসংযোগ
---------

* ইএসপিএনক্রিকইনফোতে শার্দুল ঠাকুর (ইংরেজি)

* টুইটারে ঠাকুর

| * দে
* স
মুম্বই ক্রিকেট দল  – বর্তমান স্কোয়াড |
| --- |
| 
* আব্দুল্লাহ
* বিস্তা
* দাভোলকার
* হারমিৎ
* হারবাদকর
* আয়ার
* যশওয়াল
* জাভেদ
* কুলকার্নি
* লাদ
* মারাঠী
* মোতা
* নায়ার
* পাতিল
* রাহানে
* সান্ধু
* শর্মা (অঃ)
* তারে (সহঃ অঃ)
* ঠাকুর
* এস যাদব

* কোচ: চন্দ্রকান্ত পণ্ডিত

 |


| * দে
* স
কলকাতা নাইট রাইডার্স  – বর্তমান দল |
| --- |
| 
* ৪১ শ্রেয়াস (অধিঃ)
* ৬ অনুকুল
* ১২ রাসেল
* ২০ রয়
* ২৫ আইয়ার
* ২৭ রানা
* ২৯ চক্রবর্তী
* ৩৫ রিংকু
* ৩৮ সাউদি
* ৫৪ ঠাকুর
* ৬৯ ফার্গুসন
* ৭৪ নারাইন
* ৭৫ সাকিব
* - গুরবাজ (†)
* - জগদীশান (†)
* - অরোরা
* - ভিসা
* দাস (†)
* - মনদীপ
* - খেজরোলিয়া
* সুইয়াশ শর্মা

* কোচ: পণ্ডিত
* সহকারী কোচ: নায়ের
* সহকারী কোচ: ফস্টার
* বোলিং কোচ: ভরত
* ফিল্ডিং কোচ: টেন ডেসকাট

 |